text: Nýggj vinnulig undirskriftaloysn brúkar Samleikan
text: #000000
text: Vinnan fær nú gjørt gagn av talgildu undirskriftini hjá Samleikanum
text: #000001
text: KT fyritøkan Klintra hevur ment undirskriftaloysn til vinnuna, sum brúkar Samleikan. Loysnin, sum eitur Skriva, bjóðar føroysku vinnuni at brúka Samleikan at undirskriva keypsavtalur, leigusáttmálar, setanarbrøv og onnur skjøl, ið skulu avgreiðast við undirskrift. Talgildu Føroyar og Klintra hava í hesum sambandi gjørt avtalu um nýtslu av Samleikanum.
text: #000002
text: Vit samskifta og keypa talgilt hvønn dag, og tað er ofta neyðugt at undirskriva skjøl og avtalur. Undirskriftin hjá Samleikanum vissar partarnar um, hvønn avtalan er ímillum, og hon er eins bindandi sum tann, sum tú skrivar á pappír við penni og blekki.
text: #000003
text: Talgilda undirskriftin varð tikin í nýtslu á Vanganum í fjør, og fleiri kommunur og almennir stovnar brúka hana í sínum virksemi. Arbeitt verður við at leggja fleiri tænastur afturat á Vangan.
text: #000004
text: Skriva er fyrsta loysn, ið er ætlað vinnuni, og møguleikarnir eru nógvir við nýggju tænastuni. Meiri fæst at vita um Skriva við at seta seg í samband við Klintra.
text: #000005
text: “Tað eru stórir samfelagsligir fyrimunir við eini felags talgildari undirskrift, sum við lóg er javnsett við vanliga handskrivaða undirskrift. Føroyingar hava tikið Samleikan til sín, og gleðast vit tí um, at Klintra hevur ment eina loysn, sum fer at økja enn meira um nýtsluna og gagnið av Samleikanum.” sigur Nicolai Mohr Balle verkætlanarstjóri í Talgildu Føroyum.
text: #000006